cgp-mov-glava 1 rgb

*Na podlagi 7. člena Pravilnika o sofinanciranju programov/projektov/prireditev, ki niso predmet drugih financiranj iz proračuna Mestne občine Velenje (Uradni vestnik MOV, št. 5/2017 in1/2018), objavlja Mestna občina Velenje, Titov trg 1, 3320 Velenje*

**Javni razpis za sofinanciranje programov/projektov/prireditev, ki niso predmet drugih financiranj iz proračuna Mestne občine Velenje za leti 2020 in 2021**

1. Predmet in cilji razpisa

Predmet javnega razpisa so programi/projekti/prireditve društev, klubov in drugih organizacij ter programi/projekti/prireditve pravnih in fizičnih oseb, ki niso predmet drugih financiranj iz proračuna Mestne občine Velenje, in pomenijo prispevek k zadovoljevanju javnih potreb ali prepoznavnosti občine, izboljšujejo kakovost življenja občanov in dostopnost do različnih dejavnosti.

1. Upravičenci do sofinanciranja

Upravičenci do sofinanciranja so:

1. fizične in pravne osebe s stalnim prebivališčem oziroma sedežem v Mestni občini Velenje;
2. fizične in pravne osebe s stalnim prebivališčem oziroma sedežem v drugi občini, če programe/projekte/prireditve organizirajo na območju Mestne občine Velenje;
3. fizične in pravne osebe s stalnim prebivališčem oziroma sedežem v drugi občini, če so njihovi programi/projekti/prireditve, ki so organizirani izven Mestne občine Velenje, z vidika zadovoljevanja javnih potreb ali prepoznavnosti občine pomembni za Mestno občino Velenje.

Do sofinanciranja niso upravičene krajevne skupnosti, mestne četrti ter pravne in fizične osebe, ki so prejela sredstva za isti program/projekt/prireditev na katerem od drugih razpisov Mestne občine Velenje (npr. na razpisu za področje kulture, turizma, športa, sociale, podjetništva …).

1. **Razpisni rok**

Prijavitelj lahko pridobi sofinanciranje programov/projektov/prireditev največ dvakrat v tekočem letu oziroma za isti program/projekt/prireditev samo enkrat v tekočem letu.

Vloge za programe/projekte/prireditve, izvedene v letih 2020 in 2021, lahko prijavitelji oddajo kadarkoli v času od objave javnega razpisa od 1. 1. 2020 do 31. 12. 2021.

1. **Okvirna višina sredstev**

Okvirna višina sredstev javnega razpisa za leto 2020 je 120.000 evrov, v letu 2021 pa v okviru razpoložljivih sredstev proračuna Mestne občine Velenje za leto 2021. Sredstva se zagotovijo s proračunske postavke 20004002 Sofinanciranje programov/projektov/prireditev.

Izvedba postopka razpisa je vezana na proračunske zmogljivosti Mestne občine Velenje. V primeru, da pride do sprememb v občinskem proračunu, ki neposredno vplivajo na izvedbo postopka razpisa, bosta višina sredstev in/ali trajanje javnega razpisa za posamezno leto prilagojena tem spremembam.

1. **Obdobje sofinanciranja**

Sredstva bodo dodeljena za sofinanciranje programov/projektov/prireditev prijavljenih do 31. 12. 2021. Izbrani programi/projekti/prireditve za leti 2020 in 2021 morajo biti izvedeni do 31. 12. 2021.

1. **Upravičeni stroški**

Program/projekt/prireditev lahko s strani Mestne občine Velenje prejme sredstva v višini do 80 % upravičenih stroškov.

Stroški so upravičeni, če:

* so s programom/projektom/prireditvijo neposredno povezani, so potrebni za njegovo izvajanje in so v skladu s cilji programa/projekta/prireditve;
* so dejansko nastali in izvajalec hrani dokazila o plačilu;
* so bili projekti izvedeni s skrbnostjo dobrega gospodarja;
* nastanejo in so plačani v obdobju porabe sredstev;
* temeljijo na verodostojnih knjigovodskih in drugih listinah;
* so izkazani v skladu z veljavnimi predpisi;
* niso in ne bodo istočasno financirani iz drugih virov občine.

Vrste upravičenih stroškov:

* stroški dela (plače in drugi stroški dela zaposlenih, vključenih v izvedbo projekta/programa/prireditve in mentorstva; na dokazilu mora biti navedeno število opravljenih ur/mesec in znesek);
* upravičen strošek je lahko tudi potni strošek, pod pogojem, da prijavitelj dokazuje, da so bili stroški nujno potrebni za izvedbo programa/projekta/prireditve in priloži dokazila;
* delo prostovoljcev ali lastno delo v maksimalnem deležu 10 % vrednosti sofinanciranih stroškov programa/projekta/prireditve;
* stroški zunanjih izvajalcev vezanih neposredno na projekt/program/prireditev (plačila avtorskih honorarjev, plačila po podjemnih pogodbah, plačila za delo preko študentskega servisa, plačila po pogodbah o opravljenih storitvah);
* stroški materialov, ki so neposredno potrebni za izvedbo programa/projekta/prireditve;
* stroški promocije in oglaševanja programa.

Neupravičeni stroški so:

* stroški, ki so povezani z običajnimi tekočimi aktivnostmi prijavitelja, kot so na primer stroški najema poslovnih prostorov (razen enkratnega namena prireditvenega prostora) stroški rednega dela, računovodstva, interneta, telefonije ... );
* nakup strojev, pohištva, prevoznih sredstev ter druge opreme in ostalih investicij, ki niso neposredno povezane z izvedbo programa/projekta/prireditve;
* nakup IT opreme, ki ni neposredno povezana z izvedbo programa/projekta/prireditve;
* stroški blaga in storitev, ki jih dobavi ali izvede s prijaviteljem lastniško povezana pravna oseba;
* amortizacija nepremičnin in opreme ter
* dolgovi in stroški obresti na dolgove.

1. **Vsebina, način in rok oddaje prijav**

Sredstva za sofinanciranje programov/projektov/prireditev, ki niso predmet drugih financiranj iz proračuna Mestne občine Velenje, se lahko pridobijo samo na podlagi prijave na razpis. Vsak prijavitelj z oddajo prijave izkaže strinjanje z vsemi pogoji in kriteriji razpisa.

Prijavitelji morajo prijavo izpolniti in oddati v elektronski obliki preko aplikacije na povezavi <https://velenje.tendee.net/>. V zaključni fazi elektronske prijave je potrebno natisniti kontrolni obrazec oz. končni izpis, ga podpisati, žigosati in poslati na naslov Mestna občina Velenje – vložišče, Titov trg 1, 3320 Velenje (velja datum poštnega žiga) ali osebno oddati v vložišče Mestne občine Velenje.

Obrazec mora biti oddan v zaprti ovojnici z dodano/prilepljeno oznako: **»NE ODPIRAJ – Prijava na javni razpis za PPP 2020/2021«,** katero prijavitelji natisnejo v zaključni fazi elektronske prijave, s pomočjo elektronskega obrazca »Ovojnica«. Vsaka prijava mora biti oddana v svoji ovojnici.

**Prijava, ki bo izpolnjena in oddana samo v elektronskem sistemu, natisnjen kontrolni obrazec oziroma končni izpis s podatki o prijavi pa ne bo poslan po pošti oz. oddan osebno, ne bo upoštevana.**

Prijave na razpis, ki ne bodo podane na ustreznih prijavnih obrazcih in bodo prispele po razpisnem roku III. točke tega razpisa, ne bodo obravnavane.

1. **Odpiranje prijav**

Odpiranje prijav bo komisija opravljala mesečno. Komisija se praviloma sestane najkasneje do 15. dne v mesecu in obravnava vse vloge, ki so prispele do vključno zadnjega dne v preteklem mesecu.

1. **Merila za ocenjevanje in vrednotenje prijav:**

Komisija pri odločanju o oblikovanju predloga o sofinanciranju upošteva naslednja merila:

**1 POMEN ZA OBČANE MESTNE OBČINE VELENJE IN ZA MESTNO OBČINO VELENJE, PRISPEVEK K PREPOZNAVNOSTI IN UGLEDU VELENJA (0**–**30 točk)**

**1.1 Pomen programov/projektov/prireditev za občane Mestne občine Velenje in za Mestno občino Velenje (0**–**10 točk)**

A Velik pomen programov/projektov/prireditev (7–10 točk)

B Srednje velik pomen programov/projektov/prireditev (4–6 točk)

C Manjši pomen programov/projektov/prireditev (0–3 točk)

**1.2 Prispevek programov/projektov/prireditev k prepoznavnosti in ugledu Velenja (0**–**10 točk)**

A Velik prispevek k prepoznavnosti in ugledu občine (7–10 točk)

B Srednji prispevek k prepoznavnosti in ugledu občine (4–6 točk)

C Manjši prispevek k prepoznavnosti in ugledu občine (0–3 točk)

**1.3 Pričakovana udeležba/doseg/promocijski učinek programov/projektov/prireditev (0**–**10 točk)**

A Velika udeležba/doseg/promocijski učinek (7–10 točk)

B Srednje velika udeležba/doseg/promocijski učinek (4–6 točk)

C Manjša udeležba/doseg/promocijski učinek (0–3 točk)

**2 JASNA OPREDELJENOST CILJEV IN NAMENA (0**–**20 točk)**

**2.1 Jasna opredeljenost ciljev in namena programov/projektov/prireditev (0**–**10 točk)**

A Dobra opredeljenost ciljev in namena programov/projektov/prireditev (7–10 točk)

B Srednje dobra opredeljenost ciljev in namena programov/projektov/prireditev (4–6 točk)

C Slabša opredeljenost ciljev in namena programov/projektov/prireditev (0–3 točk)

**2.2 Izvedljivost programov/projektov/prireditev (0**–**10 točk)**

A Zahtevna izvedljivost programov/projektov/prireditev (6–10 točk)

B Manj zahtevna izvedljivost programov/projektov/prireditev (0–5 točk)

**3 KVALITETA, INOVATIVNOST IN IZVIRNOST (0**–**30 točk)**

**3.1 Kvaliteta programov/projektov/prireditev (0**–**10 točk)**

A Zelo kvaliteten program/projekt/prireditev (7–10 točk)

B Kvaliteten program/projekt/prireditev (4–6 točk)

C Manj kvaliteten program/projekt/prireditev (0–3 točk)

**3.2 Inovativnost in izvirnost programov/projektov/prireditev (0**–**10 točk)**

A Inovativnost in izvirnost programov/projektov/prireditev (6–10 točk)

B Neizvirnost programov/projektov/prireditev (0–5 točk)

**3.3 Atraktivnost programov/projektov/prireditev (0**–**10 točk)**

A Velika atraktivnost programov/projektov/prireditev za obiskovalce od drugod (7–10 točk)

B Srednje velika atraktivnost programov/projektov/prireditev za obiskovalce od drugod (4–6 točk)

C Manjša atraktivnost programov/projektov/prireditev za obiskovalce od drugod (0–3 točk)

**4 REFERENCE PRIJAVITELJEV IN DOSEDANJE SODELOVANJE Z MESTNO OBČINO VELENJE (0**–**20 točk)**

**4.1 Reference (0**–**10 točk)**

A Reference – uspešnost na mednarodnem nivoju (7–10 točk)

B Reference – uspešnost na državnem nivoju (4–6 točk)

C Reference – uspešnost na občinskem nivoju (0–3 točk)

**4.1 Dosedanje sodelovanje prijaviteljev z Mestno občino Velenje (0**–**10 točk)**

A Sodelovanje na prireditvah ali projektih z Mestno občino Velenje (1–10 točk)

B Prijavitelj do sedaj ni sodeloval na prireditvah ali projektih z Mestno občino Velenje (0 točk)

Točke, dodeljene za posamezna merila, se seštevajo. Možnih točk je 100. Vrednost točke je 10 evrov.

1. **Izid razpisa**

Prijavitelji bodo o odločitvi obveščeni pisno v roku 30 dni od odpiranja.

1. **Kraj in čas, kjer lahko zainteresirani dvignejo razpisno dokumentacijo**

Razpisna dokumentacija je objavljena na spletni strani Mestne občine Velenje [www.velenje.si /Za občane/Javne objave in razpisi](www.velenje.si%20/Za%20občane/Javne%20objave%20in%20razpisi) ali pa jo zainteresirani dvignejo vsak delovni dan na Mestni občini Velenje – vložišče, Titov trg 1, 3320 Velenje.

1. **Poročilo o izvedbi programa/projekta/prireditve**

Po izvedbi sofinanciranih programov/projektov/prireditev morajo prijavitelji v elektronski obliki, preko aplikacije na povezavi <https://velenje.tendee.net/>, oddati tudi poročilo o izvedenih programih/projektih/prireditvah. **Poročila ni potrebno natisniti in pošiljati po pošti, saj zadostuje oddaja v elektronski obliki.**

Poročila za sofinanciranje programov/projektov/prireditev, izvedenih v letih 2020 in 2021, morajo biti oddana najkasneje v 30. dneh po izvedbi.

1. **Dodatne informacije v zvezi z razpisom:**

Za vse dodatne informacije v zvezi z razpisom lahko pokličete na telefonsko številko 03/896 16 03 (Alma Glotić).

Številka: 403-04-0045/2019

Datum: 11. december 2019

župan Mestne občine Velenje

**Bojan KONTIČ**

po pooblastilu podžupan Mestne občine Velenje

**Peter DERMOL, l.r.**